24 
massen, at de ved Slag gaar midt over, og Stenartens Brud bliver 
næsten lige. Petrografisk slutter den sig til de Kvartsitlag, der findes 
indlejrede i Grønsandet V. for Arnager, men i disse er Kvartskornene 
i Regelen større og ligger saa tæt, at man hyppig ikke ser meget af 
Grundmassen. Blokkens Fossilindhold taler dog imod dens Sammen¬ 
hæng med Bornholms Kridt; den indeholder . nemlig Belemnitella 
mucronata samt desuden Pecten cretosus Sow., P. alia sp., Ostrea sp. 
samt Corax sp. (? Lindströmi Davis). Denne Blok stammer saaledes 
fra Mucronatazonen, medens Grønsandet paa Bornholm hører til 
Westfalicuszonen. 
Den anden Blok fra Bagnkop er en grov Sandsten (eller Kvartsit) 
med stærkt forvitret Bindemiddel, der indeholder et godt bevaret Eks. 
af Pecten pulchellus Nilss. Dette er en Art, der ikke forekommer 
saa langt nede som i Westfalicuszonen; hvorfor ogsaa denne Blok, 
der petrografisk har Tilknytning baade til den ovenfor omtalte Blok 
og til Bornholms Kridt, ikke kan stamme derfra. Disse to Blokke 
stammer sandsynligvis fra Østersøomraadet 0. for Bornholm. 
En anden Kridtblok, der ogsaa sandsynligvis er af mere østbaltisk 
Oprindelse, er funden i Grusgraven i Fattigbakke ved Rudkjøbing. 
Det er en finkornet, lyst grønliggraa Hornsten eller Kvartsit, der 
indeholder en temmelig stor Mængde Glaukonit. Der ligger i 
Blokken et cylindrisk Legeme, der sandsynligvis er en Svamperest. 
Blokken minder noget om den saakaldte „harte Kreide“, der er saa 
hyppig som Blok i Nordtyskland og som anses for at stamme fra 
Østbalticum. 
Blokke af glaukonitiske Kalkstene og Sandstene, der ikke saa 
nøje lader sig henføre til nogen bestemt Type eller Hjemsted, er 
fundet paa forskellige Steder. Det samme er Tilfældet med løse 
Kridtforsteninger. 
Af Terebratula prælustris v. Hag. er der fundet to Eks., begge bevarede 
i Flint, et ved Stengade paa Østkysten af Langeland og et paa Fyn, 
0. for Viegaard, V. fra Faaborg. Denne Art forekommer i Skaane 
[Lundgren 1885, S. 50] i Kristianstadsomraadet (baade i Mamillatus- 
og Mucronatazonen), men er ikke funden i Danmark. 
Af Ostrea vesicularis Lam., den store, tykskallede Form, der er 
saa almindelig i Skrivekridtet, er der fundet et Eks. ved Uglebjerg 
i den nordligste Del af Langeland og et ved Fyret paa Sydspidsen 
af Øen. 
I Morænesand Vest for Kohave, mellem Humble og Fodslette, 
Sydlangeland, har man fundet en Del Kridtforsteninger, hvorimellem 
mange Eks. af Porosphæra globnlaris Phill. og et Eks. af Actinocamax 
propinqmis ? Mbg. 
